
ZAPISNIK
4. sestanka komisije RZS za delo z mladimi ribiči v tem mandatu


Sestanek je bil v četrtek, 4. 4. 2019, s pričetkom ob 15.00 uri v pisarni RZS, Tržaška cesta 134 Ljubljana.

Prisotni:
- 	k o m i s i j a :	Marko LIPOVŽ (predsednik komisije), Anton KOSI, Nuška BOŽIČNIK, Drago ORNIK, Andrej ŠOŠTERIČ (člani);
	- drugi vabljeni:	dr. Miroslav Žaberl (predsednik RZS), Igor Miličić (sekretar RZS).

SKLEPČNOST:	Od petih je bilo prisotnih pet članov komisije. Sestanek je sklepčen. 

Dnevni red:
1. Pregled zapisnika pretekle seje komisije in realizacije sprejetih sklepov. 
1. Muharski tabor 2019.
1. Sestanek z mentorji mladinskih sekcij RD.
1. Razno. 

Dnevni red je bil sprejet soglasno.

AD 1
Pregled zapisnika pretekle seje komisije in realizacije sprejetih sklepov 
Dejavnosti, ki jih je potrebno realizirati glede na sklepe prejšnje seje: 
· Sestanek z B. Bačeličem glede posnetkov za socialna omrežja. Sekretar uskladi sestanek. 
· A. Šoštarič je predlagal letni načrt dela. ZRD Celje obrazec ima, vendar ga mentorji ne izpolnjujejo. M. Žaberl predlaga, da bi ga predstavili na naslednjem srečanju mentorjev in predsednikov. 
· Nagrada ribiškim družinam glede na število mladih. Konec novembra se pogleda odstotek števila mladih glede na celotno članstvo po ribiških družinah in se najboljšim podeli nagrade na naslednjem srečanju.
· M. Lipovž se sprašuje, kako realna je šola ribolova. A. Kosi odgovori, da se navadno ribiške družine pozove, da jo organizirajo. A. Šoštarič predlaga, da bi v okviru RZS imeli šolanje za posameznike, ki bi bili specializirani za določeno področje. M. Žaberl bo letos zopet povabil Cata Nilsna, ki je mednarodni inštruktor, in ga povprašali o norveški praksi za pridobitev naziva inštruktorja.  
· Smiselno bi bilo pripraviti osnutek priročnika za ribolovne tehnike. 
· Promocija: članki v mladinskih revijah, več objav za mlade na socialnih omrežjih. Prav tako bi lahko stopili v kontakt s turističnimi agencijami glede ribolova za mlade (zloženke, plakati). Smiselno je tudi raziskati, na katerih socialnih omrežjih so  mladi prisotni. Ena takih možnosti je prihajajoči tabor, kjer lahko med mladimi ribiči izvedemo anketo. 

Sklep 1: prisotni člani komisije potrjujejo zapisnik prejšnje seje. Potrjujejo tudi zavezo o  realizacij še preostalih sklepov do naslednje seje komisije in sicer:
- sestanek glede snemanja vsebin za mlade,
- predstavitev osnutka letnega načrta dela mentorjev,
- izvedba ankete med mladimi ribiči na taboru.

Sklep 2: komisija potrjuje izvedbo natečaja za najuspešnejšo RD po odstotku mladih glede na celotno število oseb v posamezni RD za tekoče leto z datumom 1.12.2019. Nagrade za najuspešnejše RD in njihove mentorje se  po dogovoru s predsednikom RZS podelijo na srečanju s predsedniki družin oz. na letnem srečanju mentorjev. 


AD 2
Muharski tabor 2019.
Razpis je že objavljen v Klenu, potrebno pa je poslati še vsaj dva opomnika. M. Žaberl opozori, da je potrebno razpis poslati še zamejcem. 
D. Ornik je pripravil program, ki se ga bo prilagajalo glede na vremenske razmere. Gostje so tudi potrdili udeležbo.  Majice bodo peščeno sive barve z znakom RZS in RD Jesenice. Naročili bi jih 65 kosov. Vodja tabora bo Dušan Dolinar. Kot vsako leto bi povabili k sodelovanju tudi M. Širclja. Predsednik RZS se bo tabora udeležil v soboto, M. Lipovž pa bo prisoten že na otvoritvi. 
Vsako leto je težavo predstavlja pomanjkanje mentorjev. 1 mentor bi moral pod okrilje vzeti 3 mlade ribiče oz 1 začetnika. Trgovina Trofeja bo pripravila nagrade, RZS pa bo v glasilu objavila reklamo. Pripraviti je potrebno enotno simbolno nagrado za vse udeležence. Pri vezanju muh se bodo pripravile nagrade(medalje) po kategorijah. 
M. Lipovž predlaga, da bi vsakemu podelili spominsko medaljo. 
A. Šošteršič predlaga, da bi se tudi pri ribolovu mlade razdelilo po kategorijah. M. Žaberl ob tem predlaga, da bi naredili dve kategoriji pri vezanju muh in pri tekmovanju. 
Na tabor bi povabili tudi novinarje in snemalce, ki bi kasneje članek objavili v časopisih in novico na lokalnih televizijskih postajah. 
D. Orniku se povrnejo potni stroški za pregled lokacije. 

Sklep 3: komisija se je seznanila s pripravo izvedbe mladinskega muharskega tabora 2019. Člani komisije in strokovna služba RZS povabita k sodelovanju lokalne medije.
Sklep 4: strokovna služba povrne stroške kilometrine D. Orniku. 



AD 3
Sestanek z mentorji mladinskih sekcij RD.
Drago Ornik predlaga, da bi letošnje srečanje mentorjev potekalo v času muharskega tabora, ki bo potekal od 17. do 19. maja 2019. Mentorji, ki ne bodo na taboru bodo lahko videli, kako dejavnosti potekajo. Rdeča nit srečanja bi bil tabor. Priporočila mentorjem bo predstavil M. Lipovž, A. Šoštarič bo predstavil šolo ribolova, N. Božičnik bilten in promocijski material, prispevki mladih in metrojev, D. Ornik pa tabore. Pripravi se evidenčni list, kjer bodo vpisali še kontaktne podatke. M. Žaberl predlaga, da bi usmeritve za mentorje pustili za naslednje leto, ko bi načrtovali srečanje mentorjev skupaj s predsedniki. Pove še, da usmeritve ne bi spreminjal v akte, ampak bi jih pustil kot zgolj napotke. Mentorje bi ponovno pozvali, da bi izrazili mnenje o splošnem taboru, saj se lansko leto ni nihče odzval na razpis. Prav tako predlaga, da jih vprašamo, kakšen promocijski material glede na potrebe bi še želeli.  RZS bo za udeležence pripravila kosilo. 
[bookmark: _GoBack]Sklep 5: srečanje z mentorji bo potekalo v sklopu muharskega tabora, 18. maja 2019 v CŠD Trilobit.
 
	
AD 4
Razno.
D. Ornik pove, da vabilo v mariborski akvarij in na ribnik Šiker še vedno velja, samo predhodno se je potrebno najaviti. Predsednik RZS predlaga, da se jih povabi na sestanku z mentorji. 
Sestanek je bil končan do 17.00. 


Ljubljana, 8. 4. 2019.

Zabeležila:	        Predsednik komisije:
Nuška BOŽIČNIK		Marko LIPOVŽ, lr. 

	


OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD.

